చెన్నై, ఏప్రిల్ 21 (ఆంధ్రజ్యోతి): ప్రముఖ నటుడు కమల్హాసనకు తిరునల్వేలి జిల్లా వళ్లియూరు కోర్టు నోటీసు జారీ చేసింది. మహాభారతాన్ని కించపరుస్తూ వ్యాఖ్యలు చేశారంటూ దాఖలైన పిటిషనపై జరగనున్న విచారణకు హాజరుకావాలని ఆ నోటీసులో పేర్కొన్నారు. మార్చి తొలివారంలో ఓ తమిళ టీవీ ఛానెల్కు ఇచ్చిన ఇంటర్వ్యూలో.. మహాభారతంలోని పాత్రలను ప్రత్యేకించి ద్రౌపదిని గురించి కమల్ వివాదాస్పద వ్యాఖ్యలు చేశారు. అవి హిందువుల మనోభావాలను కించపరిచేవిధంగా ఉన్నాయంటూ ఆదినాదసుందరం వళ్లియూరు క్రైం కోర్టులో పిటిషన దాఖలు చేశారు. కమల్హాసనకు జరిమానా విధించి కఠినంగా శిక్షించాలని అందులో కోరారు. ఆ పిటిషనను విచారణకు స్వీకరించిన కోర్టు.. దీనిపై కేసు నమోదు చేసి దర్యాప్తు జరిపి నివేదిక సమర్పించాల్సిందిగా పళవూరు పోలీసులను ఆదేశించింది. శుక్రవారం ఈ కేసు కోర్టులో విచారణకు రాగా.. మే నెల ఐదున ఈ కేసు తదుపరి విచారణకు కమల్హాసన హాజరుకావాలని ఆదేశించింది. తమ ఆదేశాల మేరకు దీనిపై కేసు నమోదు చేసి దర్యాప్తు నివేదికను సమర్పించని పళవూరు పోలీసులను కోర్టు అభిశంసించింది.
chennai, epril 21 (aandhrajyoti): pramukha natudu kamalhaasanaku tirunalveli jilla valliyuru kortu notisu jaarii chesindi. mahaabhaarataanni kinchaparustuu vyaakhyalu chesaarantu daakhalaina pitisionapai jaraganunna vichaaranaku haajarukaavaalani aa notisulo perkonnaru. marchi tolivaaramlo oo tamila tv chaanelku ichina interviewlo.. mahaabhaaratamlooni paatralanu pratyekinchi droupadini gurinchi kamal vivaadaaspada vyaakhyalu chesaru. avi hinduvula manobhaavaalanu kinchaparichevidhamgaa unnaayantuu aadinaadasundaram valliyuru kraim kortulo pitisiona daakhalu chesaru. kamalhaasanaku jarimana vidhinchi kathinamgaa sikshinchaalani andulo koraru. aa pitisionanu vichaaranaku sweekarinchina kortu.. deenipai kesu namodu chesi daryaaptu jaripi nivedika samarpinchaalsindigaa palavuru poliisulanu aadesinchindi. sukravaaram ee kesu kortulo vichaaranaku raga.. mee nela aiduna ee kesu tadupari vichaaranaku kamalhasana haajarukaavaalani aadesinchindi. tama aadesaala meraku deenipai kesu namodu chesi daryaaptu nivedikanu samarpinchani palavuru poliisulanu kortu abhisamsimchindi.